Zsuzsa Verőci
Zsuzsa Verőci (sündinud 19. veebruaril 1949 Budapestis) on ungari maletaja, malekohtunik ja maletreener, naiste suurmeister (1978), rahvusvaheline arbiiter (1995). Verőci mängis naiste maailmameistrivõistlustel. Viiel korral võistles ta tsoonidevahelistel turniiridel (1973, 1976, 1979, 1982, 1985). Parimaks tulemuseks jäi tal 1979. aastal Rio de Janeiros saadud teine koht, millega ta pääses edasi 1980. aastal toimunud pretendentide matšturniirile, kus veerandfinaalis kaotas ta Nana Ioselianile tulemusega 3:6. Ta võitis Ungari naiskonna koosseisus naiste maleolümpiatel neli hõbemedalit (1969, 1978, 1980, 1986) ja 1982. aastal pronksmedali. Verőci sai FIDE-lt 1969. aastal naiste rahvusvahelise meistri ja 1978. aastal naiste suurmeistri nimetuse. Treeneritegevuse eest on ta saanud FIDE treeneri nimetuse.